
Abstrak
Hutan dipterokap dan kawasan pertanian kelapa sawit merupakan dua lokasi yang mempunyai ciri pintasan, kelembapan tanih dan infiltrasi yang berbeza. Kajian imbangan air bagi proses kitaran hidrologi ini telah dijalankan di Lembangan Tasik Chini, Pahang, Malaysia selama sepuluh bulan bermula pada bulan April 2011 sehingga Januari 2012. Matlamat kajian ini adalah mengkaji ciri pintasan di dua variasi kanopi pokok dan kesan pintasan ke atas proses infiltrasi. Metod yang digunakan melibatkan data primer khususnya pengukuran aliran batang dan jatuhan langsung serta kadar kelembapan tanih bagi kedua-dua lokasi kajian. 104 batang pokok menjadi sampel iaitu 100 batang pokok di kawasan hutan dipterokap dan 4 batang pokok kelapa sawit serta 9 set jatuhan langsung dan 7 stesen alat pengukur kelembapan tanih. Hubungan regriasi digunakan untuk menganalisis kadar infiltrasi dan perhubungan antara pembolehubah pintasan dengan kadar kelembapan tanih dan hujan. Hasil kajian mendapati, 29.7% jumlah pintasan direkodkan dikawasan Plot A, 29.1% di kawasan Plot B dan 41.2% di kawasan kelapa sawit. Purata aliran batang bagi pokok di kawasan hutan sebanyak 8.65mm setiap pokok berbanding 12.7 mm bagi setiap pokok kelapa sawit. Purata bagi jatuhan langsung di kawasan kelapa sawit juga tinggi berbanding kawasan hutan iaitu 0.49 mm dan 0.42 mm. Hasil kajian menunjukkan ciri pintasan bagi kawasan hutan dipterokap dan kawasan kelapa sawit dipengaruhi oleh ciri fisiografi pokok seperti diameter batang pokok dan bentuk dahan pokok. Nilai pekali korelasi bagi hubungan antara jatuhan langsung dengan kadar kelembapan tanih di kawasan kelapa sawit adalah r² = 0.49 berbanding di kawasan hutan sebanyak r²= 0.42, hubungan yang positif bermakna apabila jumlah jatuhan langsung meningkat maka kadar kelembapan tanih juga akan meningkat. 

Kata kunci: aliran batang, jatuhan langsung, kelembapan tanih, infiltrasi, hutan dipterokap Tasik Chini

Abstract
[bookmark: _GoBack]In local water balance, the dipterocarp forest and oil palm plantation are two locations which demonstrated different processes in terms of interception, soil moisture and infiltration. To evaluate the process, this study was carried out at Tasik Chini watershed, Pahang, Malaysia for over ten months commencing April 2011 until January 2012. The main idea of this study is to study the characteristics of interception at two variants canopy and effect of interception on the infiltration process. The methodology used involves primary data including stremflow, through fall and soil moisture. 104 samples for stemflow and four samples for palm oil trees, 9 sets of through fall and 7 soil moisture stations were measured at dipterocarp forest and oil palm plantation, respectively the regression analysis was used to analyses the relationship between rate of infiltration and interception with soil moisture and rainfall. The result indicate that total interceptions were registered at 29.7 percent in Plot A, 29.1 percent in Plot B and 41.2 in oil palm plantation. The average for stemflow in the forest area is 8.65 mm per tree compared to 12.7 mm for every oil palm tree. Meanwhile, the average for through fall in oil palm plantation was higher compared to the forest area. This is about 0.49 mm and 0.42 mm respectively. The results of the interception at the Dipterocarp forest and palm areas were affected by physiographic characteristic such as the diameter size and branches of tree. The correlation coefficient between through fall and soil moisture in the oil palm plantation is r²=0.49, in comparison to through fall and soil moisture in forest area is r²=0.42. Positive correlation means that the amount of through fall increase than soil moisture will increase also. 

Pendahuluan
Hutan Dipterokap dan kawasan pertanian merupakan dua kawasan yang mempunyai vegetasi yang berbeza. Hutan Dipterokap mempunyai litupan tumbuhan yang pelbagai bermula daripada tumbuhan yang pelbagai saiz dan seterusnya kawasan lantainya yang dilitupi oleh lapisan humus dan daun kering sebelum sampai ke lapisan tanah. Manakala kawasan pertanian pula, merujuk kepada kawasan hutan yang ditebus guna menjadi kawasan yang mempunyai tanaman yang sama jenis misalnya kelapa sawit, getah dan sebagainya. Kawasan pertanian juga biasanya mempunyai lantai yang bersih bagi tujuan memudahkan proses pembajakan dan pemungutan hasil. Perbezaan tanaman ini secara tidak langsung memberi impak ke atas imbangan hidrologi di sesuatu kawasan tadahan seperti sungai atau tasik melalui ciri pintasan kedua-dua kawasan tersebut [1,2,3].

Pintasan merujuk kepada halangan air hujan sebelum sampai ke permukaan bumi. Kerpasan yang turun di permukaan bumi akan dipintas oleh tumbuhan atau bangunan sebelum sampai ke permukaan tanah [4]. Kadar pintasan di sesebuah kawasan bergantung pada jumlah kawasan tadahan hutan yang berperanan memperlahankan air hujan yang sampai ke permukaan bumi. Kejadian pintasan mempunyai hubungan antara kadar kelembapan tanih di kawasan yang dipintas serta nilai susupan air yang masuk ke dalam tanah bagi sesebuah kawasan Fungsi hutan dalam mengekalkan keseimbangan proses hidrologi dilihat melalui fungsi tumbuh-tumbuhan yang mempengaruhi corak penyebaran hujan sesuatu kawasan [5]. Sebahagian daripada jumlah hujan yang turun akan ditahan oleh kanopi dan dahan pokok lalu meleleh melalui batang pokok menjadi aliran batang sebelum tersejat semula ke atmosfera. Jumlah air yang tidak ditahan oleh tumbuhan akan jatuh ke tanah melalui rongga-rongga daun pokok dan menitis melalui daun dan dahan pokok menjadi jatuhan langsung [6]. Justeru, peranan yang dimainkan oleh hutan dalam aspek hidrologi melibatkan proses pintasan yang dipengaruhi oleh vegetasi tumbuhan di sesuatu kawasan tadahan.Objektif utama kajian ini adalah mengkaji ciri pintasan hujan di dua variasi utama kanopi pokok iaitu kelapa sawit dan hutan Dipterokap dalam kawasan tadahan Tasik Chini dan menganalisis kesan pintasan ke atas perilaku susupan air ke dalam tanih.

Fungsi Komponen Hidrologi
Secara generalisasinya, kerpasan yang turun ke permukaan bumi tidak semestinya mengalir dengan lancar. Sebaliknya, terdapat beberapa elemen yang memberi halangan dan gangguan kepada curahan hujan tersebut yang dikenali sebagai pintasan atau cegatan silara. Proses pintasan boleh ditakrifkan sebagai simpanan air kanopi dalam ekosistem hutan dan berfungsi sebagai penentu kepada keseimbangan hidrologi yang melibatkan sempadan klimatologi [7,8].  Dalam proses kitaran air, kerpasan yang turun di kawasan hutan akan dipintas oleh kanopi, dahan, ranting dan batang pokok sebelum sampai ke permukaan bumi. Kerpasan yang diperangkap oleh fungsi-fungsi tumbuhan akan memberi masa kepada tanah untuk menjalankan proses susupan air hujan dengan lebih efektif dan melengkapkan kitaran hidrologi sesebuah kawasan [9]. Proses pintasan terbahagi kepada tiga komponen utama iaitu aliran batang (Sf), jatuhan langsung (Tf) dan hujan kasar (R).

Selain itu, jumlah hujan yang dapat dipintas oleh tumbuhan juga bergantung kepada fungsi struktur cabang, dahan dan ketumpatan kanopi. Oleh itu, pelbagai spesies pokok akan menghasilkan amaun pintasan yang berbeza. Misalnya, tumbuhan yang mempunyai kawasan permukaan kanopi yang luas dapat memintas lebih banyak kerpasan berbanding dengan litupan tumbuhan [1,10]. Dalam pada itu, menurut [11], aliran batang sangat bergantung kepada jenis batang pokok. Batang pokok yang licin berupaya mengalirkan air dengan lebih cepat dan banyak dalam masa yang singkat. Kajian bagi mengenalpasti aliran batang pokok kelapa sawit di Ladang Sedenak, Johor telah mendapati hanya 14 kejadian hujan yang menghasilkan aliran batang daripada 21 bacaan hujan yang direkodkan selama dua bulan. Kajian ini dilakukan ke atas lima batang pokok kelapa sawit yang dipilih secara rawak berdasarkan ciri diameter, ketinggian, umur dan bentuk rimbunan. Pelepah pokok kelapa sawit yang dipilih ditanggalkan menggunakan kapak dan dipotong satu persatu secara memanjang sehingga membentuk satu lingkaran supaya kepingan getah dapat dipasang. Data hujan diperoleh daripada tolok hujan automatik ONSET RGM-2. Hasil kajian juga mendapati aliran batang mempunyai hubungkait yang kuat dengan curahan hujan di mana nilai kolerasi (r2) mencatatkan 0.82 peratus [12]. 

Umumnya, bagi pokok hutan seperti Pokok Jati, semakin tua umur pokok maka semakin tinggi nilai infiltrasi yang dicatatkan di kawasan berkenaan berbanding kawasan tanaman jati yang baharu. Hal ini kerana, peningkatan usia pokok menyebabkan lebih banyak bahan organik tanah yang terbentuk di kawasan berkenaan yang menyokong pembentukan liang-liang pori tanah bagi menggalakkan proses susupan air masuk ke dalam tanah apabila waktu hujan. Disamping itu, kawasan jati yang ditanam menggunakan teknik teres pula menimbulkan kesan negatif kepada proses susupan air masuk ke dalam tanah. Hal ini kerana, teknik tersebut menyumbang kepada peningkatan air larian permukaan berbanding air yang menyusup masuk ke dalam tanah [7,13].

Manakala bagi kawasan belukar pula mempunyai kadar penyusupan purata yang tertinggi berbanding di kawasan pertanian iaitu masing-masing 264 mm/jam di kawasan belukar dan 164 mm/jam di kawasan pertanian. Terdapat hubungan yang signifikan antara kadar penyusupan dengan tanah bahan organic dan jumlah keliangan tanih iaitu r²= 0.963 dan r²= 0.899 masing-masing [14].  Hal ini bermaksud, tanah bahan organik lebih banyak meresap masuk ke dalam tanih berbanding tanah jenis lain. Seterusnya, keliangan tanih yang baik juga dapat meningkatkan kadar infiltrasi. Anggaran kelembapan tanah di kawasan pergunungan dan kawasan tanah rata mendapati kadar kelembapan tanih yang tinggi dicatatkan di kawasan pergunungan, manakala kelembapan tanih rendah di kawasan dataran rendah.  Dalam kajian tersebut, vegetasi litupan tanih, ketinggian kawasan serta kepadatan kanopi mempunyai hubungan yang signifikan dengan kadar kelembapan tanih. Nilai pekali korelasi yang diperolehi hubungan antara kepadatan kanopi dengan kadar kelembapan tanih pada bulah April 2002 adalah r² = 0.327 manakala pada bulan September nilai pekali korelasi yang dicatatkan semakin berkurangan menjadi r²=0.054. Hubungan positiif tersebut menunjukkan apabila litupan kanopi semakin padat maka kadar kelembapan tanih semakin tinggi. [15,16,17].

Bahan dan Metodologi
Kawasan Kajian
Tasik Chini yang terletak di Tenggara Negeri Pahang merupakan satu daripada destinasi ekopelancongan Negeri Pahang. Kedudukan Tasik Chini merangkumi garis lintang 3°24'40" U hingga 3°26'42" U dan 102°52'18" T hingga 102°55'54" T [4,14]. Plot kajian pintasan seluas 20 hektar kawasan hutan di kawasan Pusat Penyelidikan Tasik Chini, Universiti Kebangsaan Malaysia (Rajah 1). Plot kajian tersebut juga terbahagi kepada tiga plot iaitu Plot A, Plot B dan kawasan ladang kelapa sawit Kawasan tersebut mempunyai hutan jenis hujan tropika yang beriklim khatulistiwa iaitu panas dan lembap sepanjang tahun. Kadar hujan juga sekata sepanjang tahun serta kelembapan bandingan yang direkodkan adalah tinggi iaitu melebihi 80 peratus. Dalam pada itu, kadar suhu tahunan yang direkodkan adalah tinggi iaitu melebihi 26 C° menyebabkan kadar sejatan di kawasan tersebut adalah tinggi. Kelajuan angin yang di kawasan kajian adalah rendah iaitu kurang dari 0.55 m/s. [7].

Pengukuran nilai jatuhan langsung dan aliran batang dipilih bedasarkan saiz lilitan batang pokok (DBH>20cm) di kawasan hutan dipterokap Tasik Chini. Sebanyak 100 batang pokok dijadikan sampel, 50 di kawasan yang berlitupan kanopi serta 50 di kawasan litupan kanopi yang jarang dan empat batang pokok kelapa sawit digunakan untuk menganalisis aliran batang bagi dua versi kanopi pokok yang berbeza, Sembilan bin hitam digunakan untuk menganalisis jatuhan langsung dan 7 alat pengukur kelembapan tanih digunakan untuk mengukur kadar kelembapan tanih. Kadar pintasan dikira menggunakan rumus persamaan 1 berikut:

              I = P – T – S							  		                       (1)

di mana I = Pintasan, P = Hujan Kasar, T = Through Fall, S = Stem Flow

Kadar kelembapan tanah diukur menggunakan alat Moisture.Pointᵀᴹ MP-917. Manakala nilai pekali korelasi hubungan antara kadar jatuhan langsung dengan kadar kelembapan tanih digunakan bagi memperoleh maklumat tentang kadar infiltrasi di kawasan plot kajian.






























Rajah 1.  Peta plot kawasan kajian pintasan di hutan sekunder Tasik Chini, Pahang dan set jatuhan langsung pintasan dan aliran batang serta alat pengukur kelembapan tanih.


Hasil Kajian dan Perbincangan
Perilaku Pintasan Dengan Purata Kadar Kelembapan Tanih
Pintasan hujan oleh vegetasi tumbuhan boleh mempengaruhi kadar kelembapan tanih sesuatu kawasan. Intensiti hujan yang sampai ke permukaan bumi akan semakin lemah setelah dipintas oleh tumbuh tumbuhan di permukaan bumi. Fenomena tersebut menyebabkan air hujan berpotensi menyusup masuk ke dalam tanih melalui proses infitrasi bagi megekalkan kadar kelembapan tanih. Dalam kajian ini, analisis menggunakan graf regresi digunakan bagi menganalisis nilai pekali korelasi yang terhasil daripada gabungan dua pembolehubah. Misalnya, pembolehubah pintasan dengan kadar kelembapan tanih. Analisis di buat bagi tiga plot kajian iaitu kawasan berkanopi, kawasan jarang kanopi dan kawasan ladang kelapa sawit (Rajah 2).

Hasil yang diperolehi menunjukkan, di kawasan litupan kanopi (Plot A) nilai perhubungan yang diperolehi 0.4127 (r²), di kawasan litupan kanopi jarang (Plot B) adalah 0.4767 (r²) dan kawasan pertanian kelapa sawit adalah 0.4620 (r²). Ketiga-tiga nilai pekali korelasi yang diperolehi adalah mempunyai hubungan yang terus antara pembolehubah pintasan dengan pembolehubah kelembapan tanih. Kadar kelembapan di kawasan kajian sangat dipengaruhi oleh kepadatan kanopi serta keadaan lantai hutan di kawasan hutan. Bagi kawasan yang mempunyai litupan kanopi, kawasan tersebut mempunyai kadar kelembapan yang sediakala tinggi berbanding kawasan jarang dan kelapa sawit. 

Rajah 2.  	Perhubungan antara jumlah pintasan dengan purata kelembapan tanih bagi (a) Plot A (b) Plot B dan (c) kawasan pertanian kelapa sawit


Oleh yang demikian, jumlah pintasan yang tinggi membolehkan kadar kelembapan meningkat sedikit sahaja. Manakala kawasan jarang kanopi pula, kawasan yang terdedah dengan sinaran cahaya matahari menyebabkan suhu di kawasan tersebut sentiasa kering. Justeru, peningkatan kadar pintasan menyebabkan peningkatan sedikit pada kadar kelembapan tanih. Seterusnya, kawasan pertanian kelapa sawit pula, sistem penanaman yang mempunyai jarak antara satu pokok dengan pokok yang lain mendorong kepada peningkatan suhu di kawasan tersebut. Peningkatan suhu menyebabkan proses penyejatan juga meningkat. Oleh itu, perubahan pintasan menyebabkan kadar kelembapan kawasan tersebut meningkat sedikit.

Kesan Pintasan ke atas Perilaku Resapan Air ke dalam Tanih
Salah satu komponen dalam  proses pintasan boleh mempengaruhi kadar air yang menyusup masuk ke dalam tanih iaitu jatuhan langsung. Jatuhan langsung terhasil apabila titisan air hujan yang tidak sempat dihalang oleh tumbuhan dan jatuh terus ke tanah. Jumlah jatuhan langsung berupaya menghasilkan fenomena peningkatan air yang terinfiltrasi dan peningkatan air larian permukaan [18].

Menerusi nilai jatuhan langsung di kawasan Plot A (Rajah 3), didapati perhubungan antara kadar jatuhan langsung dengan kadar kelembapan tanih di kawasan Plot A adalah baik dengan nilai pekali korelasi yang diperolehi sebanyak 0.4185 (r²). Keadaan ini menunjukkan terdapat hubungan terus antara kadar kelembapan tanih dan nilai jatuhan langsung di kawasan Plot A. Selain itu, terdapat hubungan terus antara kadar kelembapan dengan jatuhan langsung dengan nilai P-Value sebanyak 0.043 iaitu kurang daripada 0.05 nilai asas hubungan.

Di kawasan yang mempunyai litupan kanopi yang jarang (plot B) pula, nilai pekali yang diperolehi melalui graf regrasi ialah 0.2944 (r²) yang mana hubungan positif di antar kedua-dua pembolehubah. Namun begitu, nilai P-Value menunjukkan kelembapan tanih tidak mempunyai hubungan yang signifikan dengan jatuhan langsung iaitu sebanyak 0.105 berbanding nilai asas adalah 0.05. Hubungan yang tidak signifikan ini bermakna, jatuhan langsung hujan di kawasan Plot B lebih cenderung kepada kejadian air larian permukaan berbanding air yang meresap masuk ke dalam tanih. 

Nilai pekali korelasi yang diperolehi adalah 0.4943 (r²) menunjukkan hubungan positif antara jumlah jatuhan langsung dengan kadar kelembapan tanih di kawasan kebun kelapa sawit. Namun begitu, peningkatan jumlah jatuhan langsung menyebabkan kadar penyusupan berkurangan dan meningkatkan kadar air larian permukaan. Hal ini disebabkan, sistem penanaman pokok kelapa sawit menggunakan sisitem segi tiga sama. Kedudukan pokok menyebabkan wujudnya ruang antara setiap pokok yang membolehkan hujan yang turun akan terus ke permukaan tanih tanpa halangan. 

Kesimpulannya, berpandukan perbincangan tersebut, dapat dirumuskan bahawa, kawasan hutan mampu menyerap dan menyumbang kepada peningkatan nilai resapan air masuk ke dalam tanih berbanding kawasan yang jarang kanopi dan kawasan pertanian kelapa sawit. Pengaruh litupan vigitasi di lantai hutan mendorong berlakunya proses infiltrasi di kawasan hutan dan pertanian kelapa sawit.

Pengaruh Fisiografi Pokok
Ciri fisiografi pokok dapat mempengaruhi kadar pintasan seperti diameter batang pokok dan bentuk dahan dan ranting pokok. Menurut Nor Rohaiza (2010) [7], kesan perhubungan di antara aliran batang dengan diameter pokok. Diameter pokok yang besar memerlukan jumlah hujan yang tinggi untuk permulaan aliran batang. Ini adalah kerana batang pokok perlu basah terlebih dahulu sebelum air hujan mengalir ke bawah mengikut batang pokok. Pokok yang mempunyai diameter pokok yang besar memerlukan jumlah hujan yang banyak untuk mencapai tahap kebasahan batang pokok berbanding pokok yang berdiameter kecil pula hanya memerlukan curahan hujan yang sedikit sahaja bagi mencapai tahap kebasahan yang maksimum dan baki air hujan akan mengalir menuruni batang pokok sebagai aliran batang sebelum menuju ke lantai hutan.  

Seterusnya, sudut ranting pokok yang curam akan mempengaruhi kapasiti dan kelajuan air yang akan mengalir ke batang pokok. Apabila sudut dahan yang condong sebanyak 60°, hampir 80% air hujan yang menitis pada bahagian dahan akan mengalir menjadi aliran batang pada bahagian batang. Ini bermakna, kanopi pokok akan menadah air hujan yang turun untuk sementara waktu sebelum ianya akan mengalir melalui dahan atau ranting yang condong dan seterusnya mengalir ke bahagian batang pokok [19,20]. Ranting dan dahan pokok merupakan salah satu aspek penting dalam mempengaruhi jumlah aliran batang. Jenis dahan dan ranting yang mencuram dapat mengalirkan jumlah air yang lebih banyak pada batang pokok berbanding dengan dahan dan ranting yang mendatar menyebabkan air tidak dapat mengalir pada batang pokok [1,4,7,9].

Rajah 3.  Perilaku Resapan Air ke dalam Tanih (Infiltrasi) di kawasan kajian




Kesimpulan
Proses pintasan memainkan peranan yang penting dalam kitaran hidrologi melalui mekanismanya seperti hujan, aliran batang dan jatuhan langsung. Proses pintasan juga berupaya menentukan kadar infiltrasi yang menyumbang kepada bekalan air bersih kepada kawasan tadahan seperti sungai dan tasik. Berpandukan pada kajian yang di jalankan di kawasan hutan Dipterokap dan kawasan pertanian kelapa sawit membuktikan bahawa pintasan hujan melalui mekanisma aliran batang bagi kedua-dua kawasan banyak memberi impak ke atas imbangan air tempatan di kawasan tadahan, khususnya Tasik Chini.

Bagi kawasan hutan Dipterokap Tasik Chini, proses pintasan hujan memainkan peranan yang penting dalam menggalakkan kejadian porses infiltrasi di kawasan hutan. Hujan yang turun di kawasan hutan lebih banyak menyerap air masuk ke dalam tanih berbanding kawasan pertanian kelapa sawit. Faktor vegetasi hutan yang pelbagai berupaya memintas hujan sebelum sampai ke permukaan tanih. Hujan yang telah dipintas oleh vegetasi tumbuhan akan bergerak secara perlahan melalui dahan dan ranting pokok sebelum sampai ke permukaan tanih dan diserap menjadi air bawah tanah. Jumlah pintasan hujan direkodkan bagi kawasan berkanopi dan kawasan jarang kanopi adalah sebanyak 1910.2 mm berbanding kawasan pertanian kelapa sawit sebanyak 1337.8 mm. Jumlah pintasan yang tinggi membuktikan peranan hutan dan vegetasi tumbuhan yang banyak dapat mengawal kadar curahan hujan di sesebuah kawasan tadahan bagi mengekalkan kelembapan dan seterusnya menggalakkan proses susupan air ke dalam tanih.

Berdasarkan nilai purata aliran batang yang direkodkan bagi setiap pokok, pokok kelapa sawit lebih banyak menghasilkan aliran batang berbanding pokok di kawasan hutan Dipterokap iaitu sebanyak 12.7 mm berbanding alirang batang yang dihasilkan oleh pokok di kawasan hutan sebanyak 8.65 mm. Kejadian aliran batang dipengaruhi oleh beberapa faktor seperti ciri fisiografi pokok dan intensiti hujan. Jatuhan langsung merupakan mekanisma yang penting dalam menentukan nilai infiltrasi di kawasan kajian. Jatuhan langsung air hujan melalui ruang di antara kanopi pokok atau jatuh terus melalui daun dan dahan pokok akibat tiupan angin boleh menimbulkan pelbagai kesan keatas permukaan tanih. Nilai jatuhan langsung yang tinggi direkodkan di kawasan pertanian kelapa sawit iaitu sebanyak 0.49 mm berbanding kawasan hutan sebanyak 0.42 mm. Jumlah jatuhan langsung yang tinggi berupaya menyumbang kepada kejadian air larian permukaan berbanding air yang menyusup masuk ke dalam tanih. Air hujan yang jatuh secara terus mempunyai keupayaan menghakis yang tinggi. Oleh yang demikian, kadar kelembapan tanih dan infiltrasi lebih giat berlaku di kawasan hutan berbanding di kawasan pertanian kelapa sawit.

Hubungan Pintasan dengan Purata Kelembapan Tanih di Plot A
Purata Kelembapan Tanih Plot A (%)	

Hubungan Pintasan dengan Purata Kelembapan Tanih di Plot B
Purata Kelembapan Tanih Plot B (%)	
135.6	41.1	2.2000000000000002	6.4	68.099999999999994	138.19999999999999	77.8	185.7	233.1	57.8	28.7	30.4	27.4	28.3	29.5	30.8	33.4	34.9	40.800000000000004	36.300000000000004	Milimeter (mm)
Kelembapan Tanih (%)
Hubungan antara Pintasan dengan Purata Kelembapan Tanih di Kelapa Sawit
Purata Kelembapan tanih Kelepa Sawit (%)	

Perilaku Resapan Air ke dalam Tanih di Kawasan Plot A
Jatuhan Langsung Plot A**	

Perilaku Resapan Air ke dalam Tanih di Kawasan Plot B
Jatuhan Langsung Plot B**	
28.7	30.4	27.4	28.3	29.5	30.8	33.4	34.9	40.800000000000004	36.300000000000004	0.24850000000000014	0.1174	0	8.5000000000000006E-3	0.21830000000000013	0.21170000000000014	0.17680000000000001	0.28820000000000001	0.31050000000000028	8.8600000000000151E-2	Kelembapan Tanih (%)
Jatuhan Langsung (mm)
Perilaku Resapan Air ke dalam Tanih di Kawasan Kelapa Sawit
Jatuhan Langsung Kelapa Sawit	
20.8	20.7	18.899999999999999	19.899999999999999	20.399999999999999	32.700000000000003	31.7	31.8	36.200000000000003	34.1	6.0500000000000012E-2	2.63E-2	0	4.9000000000000059E-3	4.1599999999999998E-2	6.0500000000000012E-2	4.6400000000000004E-2	8.8900000000000048E-2	0.12889999999999999	3.6200000000000038E-2	Kelembapan Tanih (%)
Jatuhan Langsung (mm)

